Lysaker skole

Lysaker skole er en offentlig barneskole for 1.–7. trinn i Bærum kommune, Akershus. Den ligger ved siden av Stabekk videregående skole. Skolen har om lag 290 elever og 30 ansatte.
Lysaker skole ble innviet 2. januar 1866. Skolebygningen var av tre og hadde ett klasserom og lærerbolig. En ny og større skole i mur ble tatt i bruk i 1893. Skolen er utvidet flere ganger senere.


== Lærere ved skolen de første årene ==
Referanse: Bærum : en bygds historie. Bind 2. 1924. Nils Baardseth. Skolevæsen. De faste skoler

Ivar Gustav Pettersen, fra begyndelsen av 1866 til sommerferien samme aar da han overtok lærerposten ved Hadelands glasverk.
Martin Laurits Larsen, fra høsten 1866 til høsten 1868.
Johan Nygaard, født paa Sell i Gudbrandsdalen. Ansat den 21. december 1868, søkte sig bort fra utgangen av 1870.
Otter Ottersen, 1871–1893, født i Lilleherred, anneks til Hitterdal, 1845. Han blev ansat ved Lysaker skole 1871. I 1893 blev han efter ansøkning flyttet over til Fossum bruksskole (111 ansøkere) og virket der til sin død 1908.
Johannes Olsen Bærby, født i Rakkestad 1850. Fra 17. oktober 1893 blev han ansat som førstelærer ved Lysaker skole og stod til 1921.
Engebret Reistad, 1893–1898, født i Sigdal 1859. Han blev ansat i Bærum 1893. I 1898 fik han lærerpost i Vestre Aker.
Rasmus Frøyen, 1898—1903, født i Bremanger 1871. Han blev ansat i Bærum 1898. I 1903 ved folkeskolen i Kristiania.
Anton Kraugerud, 1902—05. Se under Evje skole. Olai Mathias Frøyen (R. Frøyens bror), født 1865. Ansat ved Lysaker skole 1903, førstelærer fra 1921.
Johannes Skorpen, fra 1903.
Martin Kraugerud (Anton Kraugeruds bror), født i Rakkestad 1872. Han blev ansat i Bærum 1905. I 1907 blev han lærer og kirkesanger i Kraakstad.
Olaf Albert Kjernlie, født i Vestre Gausdal 1875. Han blev ansat ved Lysaker skole 1907.
Andreas Dyrhaug.
Emma Borgman, datter av gartner Borgman i Vestre Aker, blev konstitueret 7. januar 1882. Nogen aar efter sluttet hun ved Lysaker, tok lærerindeeksamen i Kristiania og blev ansat paa Nesodden.
Mina Holt, født i Hobøl 1860. Ansat i Bærum 1889, søkte avsked 1924.
Inga Øyen, 1895–1902, født i Trondhjem 1859. Ansat ved Lysaker skole 1895. Hun opsa sin post 1902.
Anna Skatvedt, fra 1899.
Jørgine Oppebøen (fru Hovdan), 1902—12.
Aagot Tananger, fra 6. januar 1913.
Aslak Eftestøl, født i Fjotland 1888. Ansat ved Lysaker skole den 31. mai 1918.
Dorothea Skorpen har haandarbeide og Helga Johannessen kjøkkenundervisning ved skolen.


== Brannen i 2010 ==

Våren 2010 ble det arbeidet med rehabilitering av skolen, og den skulle etter planen stå klar til januar 2011. I mellomtiden blir elevene busset til den nybygde skolen ved Storøya grendesenter på Fornebu. Om ettermiddagen den 12. mai 2010 brant skolen, og takkonstruksjoner og gymsal fikk omfattende skader. Den eldste delen av skolen fikk mindre skader. Det ble ikke meldt om personskader, og bygningsarbeiderne som arbeidet ved skolen klarte å ta seg ut.


== Referanser ==


== Litteratur ==
Lysaker skole 100 år. Av Torvald Rustad. 1966. Digital utgave
Lysaker skole 1866–1991. 1991. Digital utgave


== Eksterne lenker ==
Bærum bibliotek temaside Lysaker skole Arkivert 12. desember 2013 hos Wayback Machine.
Lysaker skoles hjemmeside